V apríli sa chystá Európske turné, ktoré poteší priaznivcov depresívneho a atmosferického black metalu nesie názov "Neurasthenic Deathcade" a svoju jedinú zastávku na Slovensku bude mať v Banskej Bystrici v Rock klube Tartaros.
Headlinerom turné sú Francúzi NOCTURNAL DEPRESSION – skúsení pionieri depressive black metalových vôd sa do mesta v strede Slovenska zavítajú po druhýkrát. Na turné im bude sekundovať veľmi zaujímavé zoskupenie z ďalekého Gruzínska – PSYCHONAUT 4, ktorí mnohí komentujú ako "gruzínsky Lifelover". Ich hudba sa pohybuje na pomedzí depressive rocku a black metalu s poriadne teatrálnym vystupovaním speváka.
Na Slovenskej zastávke bude ako support mladá slovenská kapela z Nitry – MOR. Do zostavy koncertu zapadajú práve atmosfericky depresívnym black metalom.
Dátum: 10.4. 2017
Miesto: Banská Bystrica, Rock klub Tartaros
Vstupné v predpredaji: 12€ – dostupné priamo v klube, v kamennom obchode Rock Extremum v Banskej Bystrici alebo mailovou objednávkou na firstname.lastname@example.org
Vstupné na mieste: 15€